open-index/open-wikipedia-markdown huggingface dataset:
ஜேம்ஸ் ஹென்றி

**ஜேம்ஸ் ஹென்றி** (**James Henry Breasted**)  பண்டைய எகிப்திய வம்சங்களின் காலவரிசையை 1906-ஆம் ஆண்டில் நிர்ணயம் செய்த எகிப்தியவியல் அறிஞர் ஆவார்..

## மேலோட்டப் பார்வை

## மேற்கோள்கள்

## வெளி இணைப்புகள்
* Scientific tool for converting calendar dates mentioned in Greek and Demotic Papyri from Egypt into Julian dates
* 

## மேலும் படிக்க
* Erik Hornung, Rolf Krauss, and David A. Warburton (editors), *Ancient Egyptian Chronology*. Leiden: Brill, 2006.  Scribd copy
எகிப்தியவியல்
பண்டைய எகிப்து
ஆங்கிலேய எகிப்தியவியலாளர்கள்
எகிப்தியவியலாளர்கள்
பகுப்பு:ஆங்கிலேயர்கள்
அரவிந்த் குமார் சர்மா

thumb|அரவிந்த் குமார் சர்மா
**அரவிந்த் குமார் சர்மா** (*Arvind Kumar Sharma*) (பிறப்பு 12 அக்டோபர் 1963) ஒரு இந்திய அரசியல்வாதி ஆவார். இவர் ரோஹ்தாக் பாராளுமன்றத் தொகுதியிலிருந்து 17 வது மக்களவைக்குத் தேர்ந்தெடுக்கப்பட்ட நாடாளுமன்ற உறுப்பினர் ஆவார். இவர் 15 வது மக்களவையில் ஹரியானாவின் கர்னல் தொகுதியில் இந்திய தேசிய காங்கிரசுக் கட்சியின் சார்பில் போட்டியிட்டு வெற்றி பெற்றார்.  ஆனால் 2019 ஆம் ஆண்டில் இவர் பாரதிய ஜனதா கட்சியில் சேர்ந்தார்.

2014 ஆம் ஆண்டில், அவர் இந்திய தேசிய காங்கிரஸை விட்டு வெளியேறி, பகுஜன் சமாஜ் கட்சியில் சேர்ந்து, முதல்வர் வேட்பாளராக நியமிக்கப்பட்டார். அவர் யமுனாநகர் மற்றும் ஜூலானா ஆகிய இரு இடங்களிலிருந்தும் தோற்றார் மற்றும் இரண்டு இடங்களிலும் மூன்றாவது இடத்திற்கு தள்ளப்பட்டார்.

2019 ஆம் ஆண்டில், இவர் பாரதிய ஜனதா கட்சியில் சேர்ந்து 2019 இந்திய பொதுத் தேர்தலில் ரோஹ்தக் மக்களவைத் தொகுதியில் போட்டியிட்டு இந்திய தேசிய காங்கிரசின் தீபேந்தர் சிங் ஹூடாவை 7,503 வாக்குகள் வித்தியாசத்தில் தோற்கடித்தார்.

## மேற்கோள்கள்

பகுப்பு:அரியானா இந்திய தேசிய காங்கிரசு அரசியல்வாதிகள்
பகுப்பு:17வது மக்களவை உறுப்பினர்கள்
பகுப்பு:15வது மக்களவை உறுப்பினர்கள்
பகுப்பு:14வது மக்களவை உறுப்பினர்கள்
பகுப்பு:11வது மக்களவை உறுப்பினர்கள்
பகுப்பு:வாழும் மக்கள்
பகுப்பு:1963 பிறப்புகள்
அஸ்யூத்

**அஸ்யூத்** (**Asyut**) தெற்கு எகிப்தில் அமைந்த  அஸ்யூத் ஆளுநரகத்தின் தலைமையிடமும், பண்டைய எகிப்தியத் தொல்லியல் களமும் ஆகும். இப்பண்டைய நகரம் கோப்திக் கத்தோலிக்கத் திருச்சபையின் பேராலயம் மற்றும் தொல்லியல் மேட்டால் புகழ் பெற்றது. இந்நகரம் நைல் நதியின் மேற்குக் கரையில் அமைந்துள்ளது. 
## வரலாறு
## பண்டைய அஸ்யூத் நகர வரலாறு

மேல் எகிப்தில், நைல் நதியின் மேற்குக் கரையில் அமைந்த அஸ்யூத் நகரம் கிமு 3100-ஆம் ஆண்டில் எகிப்தின் பதின்மூன்றாவது நோம் பிரதேசத்தின் தலைநகராக விளங்கியது. இந்நகரத்தில் பார்வோன்களும், மக்களும் வழிபட்ட  எகிப்திய இறுதிச் சடங்குக் கடவுள்களில் அனுபிஸ் மற்றும் வெபாவெத் ஆவர்.

11-ஆம் வம்ச ஆட்சியின் போது,  பார்வோன் இரண்டாம் இன்டெப், பத்தாம் வம்ச மன்னர்களை வென்று,  ஹெராக்கிலியோபோலிஸ் மக்னா, சக்காரா மற்றும் அபிதோஸ் நகரங்களை கைப்பற்றியதுடன், தீபை நகரத்தை எகிப்தின் தலைநகராக்கினார். இதனால் அஸ்யூத் நகரத்தின் முக்கியத்துவம் மங்கத் தொடகியது.

கிபி 12-ஆம் நூற்றாண்டின் பைசாந்தியப் பேரரசுக் காலத்தில், எகிப்தின் அஸ்யூத் நகரத்தில்  பெரிய அளவில் தொல் பொருட்கள் கண்டுபிடிக்கப்பட்டது. அவைகள் மேற்குலக நாடுகளின் அருங்காட்சியகங்களுக்கு அனுப்பி வைக்கப்பட்டது.

எகிப்தின் அஸ்யூத் நகரத்தையும், சூடானின் தார்பூர் நகரத்தையும் இணைக்கும் சாலை 700 ஆண்டுகளுக்கு முன்னர் போடப்பட்டது. கிபி 14-ஆம் நூற்றாண்டில்  இப்பாதையில் 12,000 ஒட்டகக் கூட்டங்கள் கடக்கும்.

## நவீன அஸ்யூத் நகரம்
தற்கால நவீன அஸ்யூத் நகரத்தின் மொத்த மக்கள் தொகை 4,00,000 ஆகும். இந்நகரத்தில் வாழும் கிறித்தவர்களில் கத்தோலிக்க கோப்டிக் கிறித்தவர்கள் ஆவார். இந்நகரத்தில் அஸ்யூத் பல்கலைக் கழகம் உள்ளது. இந்நகரம் நெசவுத் தொழில், மட்பாண்டத் தொழில், மர வேலைபாடுகள், கம்பளிப் போர்வைகளுக்கு  பெயர் பெற்றது.

## புவியியல்
### தட்ப வெப்பம்
இந்நகரத்தின் கோடைக் கால அதிகபட்ச வெப்பம்  ஆகவும்; குளிர்காலத்தில் குறைந்த பட்ச வெப்பம்  ஆக பதிவாகியுள்ளது.

## இதனையும் காண்க
* பண்டைய எகிப்திய நகரங்கள்
## மேற்கோள்கள்

* 

## உசாத்துணை
* Loprieno, Antonio: *Ancient Egyptian: A Linguistic Introduction*, ஒக்ஸ்போர்ட் பல்கலைக்கழகப் பதிப்பகம் 1996. 
* Baines & Malek *Cultural Atlas of Ancient Egypt*, 2000. 
* Kahl, Jochem: "Ancient Asyut: The first Synthesis after Three Hundred Years of Research", *The Asyut Project vol. I*. Wiesbaden 2008. 

## வெளி இணைப்புகள்

* 

பகுப்பு:எகிப்திய நகரங்கள்
பகுப்பு:பண்டைய நகரங்கள்
சந்தியாகோ லாங்கே

**சந்தியாகோ லாங்கே** (*Santiago Lange*, பிறப்பு: 21 செப்டம்பர் 1961), அர்கெந்தீனாவைச் சேர்ந்த கப்பல் வடிவமைப்பாளர் ஆவார். இவர் ஒலிம்பிக் பாய்மரப் படகோட்டங்களில் கலந்து கொண்டு இரு முறை வெண்கலப் பதக்கங்களும் ஒரு முறை தங்கப் பதக்கமும் வென்றுள்ளார். தனது ஆறாவது வயதில் பாய்மரப் படகேற்றத்தைத் துவங்கிய சந்தியாகோ, பதின்மூன்றாம் வயதில் பன்னாட்டுப் போட்டிகளில் கலந்துகொள்ளத் தொடங்கினார். தனது 59வது வயதில் சந்தியாகோவும் செசீலியா கரான்சா என்ற பெண் பாய்மரப் படகோட்ட வீரரும் இணைந்து பங்கேற்று 2021 டோக்கியோ ஒலிம்பிக் நாக்ரா 17 ஓட்டத்தின் இறுதிப் போட்டியில் ஏழாவது இடத்தைப் பெற்றனர்.

## புற்றுநோய் பாதிப்பு
2014ஆம் ஆண்டில் அடிக்கடி நோய்வாய்ப்பட்ட சந்தியாகோ, நுரையீரல் புற்றுநோயால் பாதிப்படைந்துள்ளது தெரிய வந்தது. மருத்துவ ஆலோசனைப்படி, அவர் பார்செலோனாவில் அறுவை சிகிச்சை மேற்கொண்டார்; அதில், நுரையீரலில் ஒரு பகுதி வெட்டி எடுக்கப்பட்டது. அறுவை சிகிச்சையிலிருந்து மீண்டு முழு வீச்சில் பயிற்சி மேற்கொள்வதில் அவருக்கு மிகுந்த சிரமம் ஏற்பட்டது.

## ரியோ ஒலிம்பிக் போட்டி
'அறுவை சிகிச்சை முடிந்து ரியோ ஒலிம்பிக் போட்டிகளில் தொடங்குவதற்கு இடையிலிருந்த ஒன்பது மாதங்களே என் வாழ்க்கையில் நான் மிகுந்த முயற்சியை மேற்கோண்ட நாட்கள்' என்று சந்தியாகோ பிறகு குறிப்பிட்டுள்ளார். சந்தியாகோவும் செசீலியாவும் 2016 ரியோ ஒலிம்பிக்கில் நாக்ரா17 ஓட்டத்தில் கலந்து கொண்டு துவக்கப் போட்டிகளில் முதலிடம் பிடித்தனர்; ஆனால், இறுதி ஓட்டத்தில் இருமுறை தவறிழைத்து பின்வரிசைக்குத் தள்ளப்பட்ட இவ்விருவரும், மிகுந்த முயற்சியினாலும் அவர்கள் அமைத்த வியூகங்களினாலும் முதலிடத்தைப் பிடித்து ஒலிம்பிக் தங்கம் வென்றனர்.

## மேற்கோள்கள்

## வெளி இணைப்புகள்
*official website 

பகுப்பு:1961 பிறப்புகள்
பகுப்பு:வாழும் மக்கள்
பகுப்பு:அர்கெந்தீன விளையாட்டு வீரர்கள்
பகுப்பு:பாய்மரப் படகோட்ட வீரர்கள்
பகுப்பு:ஒலிம்பிக் போட்டியாளர்கள்
தேசிய காலரா மற்றும் குடல் நோய்கள் நிறுவனம்

**தேசிய காலரா மற்றும் குடல் நோய்கள் நிறுவனம்** (*National Institute of Cholera and Enteric Diseases*) என்பது ஒரு இந்திய மருத்துவ நிறுவனம் ஆகும். இது இரையகக் குடல் நோய்கள் மற்றும் எச்.ஐ.வி/எய்ட்ஸ் தொடர்பான ஆராய்ச்சி, தடுப்பு, சிகிச்சை மற்றும் கட்டுப்பாட்டு உத்திகளை உருவாக்குகிறது. இந்த நிறுவனத்தின் தலைமையகம் மேற்கு வங்கத்தில் கொல்கத்தா நகரில் அமைந்துள்ளது. இந்திய மருத்துவ ஆராய்ச்சி சபையுடன் இணைக்கப்பட்ட இந்த நிறுவனம், இந்திய அரசின் நிதியுதவியுடன் செயல்படுகிறது.

## வரலாறு
கிழக்கு இந்தியா மற்றும் கங்கை சமவெளி காலரா மற்றும் தொடர்புடைய தொற்றுநோய்களின் நீண்ட வரலாற்றைக் கொண்டுள்ளது. காலராவினைக் கட்டுப்படுத்தும் நோக்கில், இந்திய மருத்துவ ஆராய்ச்சி சபை மேற்கு வங்கத்தின் கொல்கத்தாவின் கைடு தெருவில் காலரா ஆராய்ச்சி மையத்தை 1962இல் அமைத்தது. இந்த மையம் காலரா மற்றும் பிற குடல் தொடர்பான நுரையீரல் நோய்கள் தொடர்பான ஆராய்ச்சி நடத்துவதாகும். 1979ஆம் ஆண்டில், காலரா ஆராய்ச்சி மையம் தேசிய காலரா மற்றும் குடல் நோய்கள் நிறுவனம் என மறுபெயரிடப்பட்டது. 1980இல் இந்த நிறுவனம் உலக சுகாதார அமைப்பின் "வயிற்றுப்போக்கு நோய்களுக்கான ஆராய்ச்சி மற்றும் பயிற்சிக்கான கூட்டு மையம்" என்ற அங்கீகாரத்தைப் பெற்றது.

இந்தியாவில் COVID-19 தொற்றுநோய்களின் போது (2020), இந்நிறுவன நுண்ணுயிரியலாளர்கள் மற்றும் ஆராய்ச்சியாளர்கள் முக்கியப் பங்கு வகித்தனர். *[[தி நியூ இந்தியன் எக்சுபிரசு|ஏப்ரல் 2020 இல் தி நியூ இந்தியன் எக்ஸ்பிரஸில்]]* வெளியிடப்பட்ட செய்திக் கட்டுரையின் படி, ஆராய்ச்சியாளர்கள் 24 மணி நேரமும் வேலை செய்தனர்.

## அங்கீகாரம்
1968ஆம் ஆண்டில் இந்த நிறுவனத்திற்கு உலக சுகாதார அமைப்பு "விப்ரியோ பேஜ் வகைப்படுத்தலுக்கான பன்னாட்டுக் குறிப்பு மையம்" என்ற சிறப்புத் தகுதியினை வழங்கியது. 1980இல் இந்த நிறுவனம் "வயிற்றுப்போக்கு நோய்களுக்கான ஆராய்ச்சி மற்றும் பயிற்சிக்கான உலக சுகாதார அமைப்பின் கூட்டு மையம்" என்ற அங்கீகாரத்தைப் பெற்றது.

## மேற்கோள்கள்

 
## வெளி இணைப்புகள்
* 

பகுப்பு:இந்திய மருத்துவ ஆராய்ச்சி நிறுவனங்கள்
பூவா தலையா (2011 திரைப்படம்)

**பூவா தலையா** என்பது 2011 ஆண்டு வெளியான இந்தியத் தமிழ் அதிரடித் திரைப்படம் ஆகும். இப்படத்தை  சஞ்சய் ராம் தயாரித்து, இயக்கியுள்ளார். இந்த படத்தில் கிருஷ்ணகுமார், உதயா, வாலி, செரின் ஷிரிங்கர், மேகா நாயர் ஆகியோர் நடித்துள்ளர். இந்த படம் இந்தியாவில் 29 ஏப்ரல் 2011 அன்று திரையரங்குகளில் வெளியிடப்பட்டது.

## நடிப்பு

* கிருஷ்ணகுமார்
* உதயா
* வாலி
* செரின் ஷிரிங்கர்
* மேகா நாயர்
* ஸ்வேதா
* தீபன் சக்கரவர்த்தி
* தண்டபாணி
* அலெக்ஸ்

## தயாரிப்பு
புதுமுகம் கிருஷ்ணகுமார் முன்னணி பாத்திரத்தில் நடிப்பதற்கு ஒப்பந்தம் செய்யப்பட்டார். மேலும் உதயா,  சஞ்சய் ராமின் நெருங்கிய நண்பர் வாலி இப்படத்தில் நடிகராக அறிமுகமாகிறார். 2008 ஆகத்து 15 க்குள் வெளியிடத் தயாராக இருந்தது, ஆனால் பின்னர் பட வெளியீடு தாமதமானது.

இப்படத்தை தயாரிப்பதாக இருந்த பாலு போத்தான், ராம் பிரகாசு ஆகியோரை மாற்றி சஞ்சய் ராமே தயாரிப்பில் ஈடுபட்டார். படம் வெளியாவதற்கு முன்பு, ஷெரின் தான் சம்பந்தபட்ட காட்சிகளின் படப்பிடிப்பு முடிக்கப்படவில்லை என்றும், இயக்குநர் மாறுபட்ட  திரைக்கதையுடன்  படத்தை வெளியிட முயற்சிப்பதாகவும் நடிகர் சங்கத்தில் புகார் அளித்தார்.  தயாரிப்பாளர் சஞ்சய் ராம் அவர் "மோசமாக நடித்தார்" என்று கூறினார்.

## வெளியீடு
படம் 2011 ஏப்ரல் 29  அன்று  வெளியிடப்பட்டது. வணிக ரீதியாக வெற்றி பெறவில்லை. *நவ்ரன்னிங்* எழுதிய விமர்சனத்தில், "பூவா தலையா என்பது கொலைக் கலையைத் திட்டமிட்டு செயல்படுத்தும் மிகைப்படுத்தப்பட்ட கதாபாத்திரங்களைக் கொண்ட ஒரு மோசமான கோரமான குண்டர் படம்." என்றது.

## குறிப்புகள்

பகுப்பு:2011 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
தங்கம் (திரைப்படம்)

**தங்கம்** (*Thangam*) என்பது 2008 ஆண்டு வெளியான இந்திய தமிழ் அதிரடித் திரைப்படம் ஆகும். இப்படத்தில்  சத்யராஜ், கவுண்டமணி ஆகியோர் நடித்துள்ளனர்.

## கதை
கோயம்புத்தூர் அருகே உள்ள ஒரு சிறிய நகரத்தில் இருக்கும்  ராஜேந்திரநாத் மற்றும் மகாதேவன் தலைமையிலான இரண்டு குடும்பங்களை 'தங்கம்'  படம் சித்தரிக்கிறது. தங்கம் (சத்யராஜ்) தில்லி குமாரின் மகன்.  ஆறுச்சாமி (சண்முகராஜ்) மகாதேவனின் மகன். காளை (கவுண்டமணி) தங்கத்தின் தாய் மாமன்.

தங்கமும் அவனது தங்கை பாக்யலட்சுமியும் (ஜெயஸ்ரீ) பாசம் கொண்டவர்களாக இருக்கின்றனர். சகோதரனுக்கு ஏற்ற  பெண்ணை  (மேகா நாயர்) பாக்கியலட்சுமி பார்த்து வைக்கிறார். தங்கம் தன் தங்கையின் திருமணத்தை பிரமாண்டமாக நடத்த வேண்டிய எண்ணத்தோடு இருக்கிறான்.

மணல் திருட்டில் ஈடுபடும் ஊர் மனிதரின் மகன் ஆறுமுகச்சாமியுடன் தங்கத்துக்கு பகை ஏற்படுகிறது. இந்திலையில் தங்கத்தின் தங்கையை ஆறுச்சாமி கெடுத்துவிட, வேறு வழியின்றி தன் தங்கையை திருமணம் செய்து வைக்க முடிவு செய்கிறான்.

திருமண நேரத்தில் ஆறுமுகச்சாமியின் சின்ன வீடு வந்து கலாட்டா செய்ய, அவளைக் கொன்று விடுகிறான் ஆறுமுகச்சாமி. வேறு வழியின்றி தங்கைக்காக அந்தக் கொலைப் பழியை ஏற்று சிறைக்குப் போகிறான் தங்கம். விடுதலையாகி வந்து பார்த்தால் தங்கை பிணமாகிக் கிடக்கிறாள்.

தன் தங்கையின் மரணத்துக்குக் காரணமானவர்களை கொன்று தங்கம் பழி தீர்ப்பதுதான் மீதிக் கதை.

## நடிப்பு

* சத்யராஜ் - தங்கம் 
* மேக்னா நாயர்
* கவுண்டமணி - காளை
* ஜெயஸ்ரீ - பாக்யலட்சுமி
* மகாதேவன்
* டெல்லி குமார்
* சண்முகராஜ் - ஆறுச்சாமி

## இசை
இப்படத்திற்கு ஸ்ரீகாந்த் தேவா இசையமைத்துள்ளார்.

* "ஊதகாத்து" - கார்த்திக், சைந்தவி
* "ரத்தத்துல" - மாணிக்க விநாயகம்
* "பட்டுகாரா" - சின்மயி
* "சின்ன சின்ன" - செந்தில்தாஸ், சுர்முகி ராமன் 
* "சொல்றான்" - பிரியதர்ஷினி

## வரவேற்பு
*சிஃபி* எழுதினார் " படத்தின் கதை மலைகளைப் போலவே பழமையானது. பி ( ம) சி தரப்பு ரசிகர்களை திருப்தி செய்யும் வெகுஜன மசாலா வடிவத்தில்  வழங்கப்பட்டுள்ளது.  80 களில் வெற்றி பெற காரணியாக இருந்த அண்ணன்-தங்கச்சி பாசம், நகைச்சுவை போன்ற சூத்திரங்கள் இந்தபடத்தில் பயன்படுத்தபட்டுள்ளன. "   *பிஹைண்ட்வுட்ஸ்* எழுதிய விமர்சனத்தில் "தங்கம் பழைய மசாலா கொண்ட பழைய கோலிவுட் பார்முலா, அந்த பழைய, அடக்குமுறை ஆணாதிக்க உணர்வுகள் இனிமேல் மினுமினுக்காது என்பதை நிரூபிக்கிறது". *Indiaglitz* எழுதிய விமர்சனத்தில் "ஒட்டுமொத்தமாக, திரைப்படத்தில் புதியதாகவோ, அல்லது புதுமையானதாகவோ எதுவும் இல்லை. ஆனால் இது ஒரு  நகைச்சுவை அம்சத்துடன் பொழுதைபோக்குகிறது ".

## குறிப்புகள்
 

பகுப்பு:இந்தியத் தமிழ்த் திரைப்படங்கள்
பகுப்பு:சிறீகாந்து தேவா இசையமைத்த திரைப்படங்கள்
பகுப்பு:2008 தமிழ்த் திரைப்படங்கள்
பகுப்பு:சத்யராஜ் நடித்த திரைப்படங்கள்
பசுபதி மே / பா. ராசக்காபாளையம்

**பசுபதி மே/பா ராசக்காபாளையம்** (*Pasupathi c/o Rasakkapalayam*) என்பது 2007 அக்டோபரில்  வெளியான இந்தியத் தமிழ் திரைப்படம் ஆகும்.   கே. செல்வபாரதி இயக்கிய இப்படத்தில் ரஞ்சித், சிந்து துலானி, விவேக் ஆகியோர் முக்கிய கதாபாத்திரங்களில் நடித்தனர். தேவா இசையமைத்திருந்தார். இந்த படம் வணிக ரீதியாக நல்ல வரவேற்பைப் பெற்றது.

## கதை
பசுபதி ( ரஞ்சித் ) தனது தாயுடன் கிராமத்தில் வசித்துவருகிறான். வேலை தேடும் நோக்கத்துடன் நகரத்துக்கு வருகிறான். வந்த இடத்தில் அவன் ஒரு சில குண்டர்களுக்கு எதிராக சண்டையிட்டு அவர்களை காவலரான தாசிடம் ( விவேக் ) ஒப்படைக்கிறான். பிடிக்க முடியாத குண்டர்களை பிடித்தத காரணத்திற்காக  தாஸ் துணை ஆய்வாளராக பதவி உயர்வு பெறுகிறார். பசுபதி பெரும்பாலும் தாஸ் மற்றும் அவரது குழுவுடன் இருந்து வருகிறார். பசுபதியின் தாய்க்கு இதயத்தில் சிக்கல் இருப்பது கண்டறியப்படுகிறது. அவருக்கு அறுவை சிகிச்சை செய்ய 500,000 ரூபாய் தேவைப்படுகிறது. அதற்காக பசுபதி தாஸ் மற்றும் பிரியா   (சிந்து துலானி ) ஆகியோரின் உதவியுடன் பணம் திரட்ட முயன்று அதில் தோல்வியடைகிறான்.

பசுபதி ஒரு நக்சலைட் குழுவை தொடர்பு கொள்கிறான். காவல் துறையால் தேடப்படும் நக்சலைட்டுக்கு பதிலாக அவன்  சரணடைந்தால் அவனுக்கு தேவையான பணத்தை தருவதாக உறுதியளிக்கின்றனர். பசுபதி ஒப்புக்கொண்டு சரணடைகிறான். ஆனால் பணத்தை தரவேண்டிய நக்சலைட்டுக்கு  (இளவரசு )  வேறு பிரச்சனைகள் இருப்பதால் பணம் அவரை சென்றடைவதில்லை. நக்சலைட் குழு தங்கள் சரணடைவதன் மூலம் பசுபதியை காப்பாற்ற முடிவு செய்து அறுவை சிகிச்சைக்கு தேவையான பணத்தையும் கொடுக்கின்றனர். ஆனால் காவல் உதவி ஆணையரால் அவர்கள் ஏமாற்றப்படுகிறார்கள். அவர் பணத்தை பசுபதியிடம் ஒப்படைக்காமல் ஏமாற்றிவிடுகிறார்.

தாஸ் மனித உரிமை ஆணையத்தின் உதவியைப் பெறுகிறார். இறுதியாக, பசுபதி நிரபராதி என்று நிரூபிக்கப்பட்டு சிறையிலிருந்து விடுவிக்கபடுகிறான். அவன் தாஸ் மற்றும் பிரியாவின் உதவியுடன் தேவையான பணத்தை திரட்டுகிறான்.  இருப்பினும், அவனது தாயின் உடல்நிலை மோசமடைந்துள்ளதாகவும், அறுவை சிகிச்சை அவளை காப்பாற்றாது என்றும் மருத்துவர்கள் கூறுகின்றனர். பசுபதி மருத்துவர்களை அறுவை சிகிச்சை செய்ய வலியுறுத்துகிறான். அறுவைசிகிச்சை செய்யப்படுகிறது. ஆனால் அவனது தாயார் அறுவை சிகிச்சைக்குப் பிறகு மயக்கமடைந்ததால், அது தோல்வியுற்றதாகத் தெரிகிறது. பசுபதி மனவேதனை அடைந்து மருத்துவமனையில் தாயின் காலடியில் அழுதுகொண்டிருக்கிறான். திடீரென்று, அவனது தாய் சுயநினைவு பெற்று எழுகிறாள். ஆனால் பசுபதி அவள் காலடியில் இறந்துகிடக்கிறான்.

## நடிப்பு

* ரஞ்சித் பசுபதியாக
* சிந்து துலானி பிரியாவாக
* விவேக் காவல் ஆய்வாளர் தாசாக 
*  இளவரசு தீவிரவாதியாக
* மனோபாலா தலைமை காவலர் நாயுடுவாக 
* கஞ்சா கறுப்பு  கருப்பாக
* பரவை முனியம்மா பிரியாவின் பாட்டியாக 
* மேக்னா நாயர்  சாவித்திரியாக

## இசை
இப்படத்திற்கு தேவா இசையமைத்தார்.  பாடல் வரிகள் கே. செல்வபாரதி எழுதியது.

## வரவேற்பு
சிஃபி எழுதி விமர்சனத்தில், "விவேக்கின் நகைச்சுவை தவிர படத்தில் குறிப்பிடத்தக்கதாக எதுவுமில்லை. கதையின் இரண்டாம் பாதி தாறுமாறாக செல்கிறது. மேலும் படத்தின் இறுதிக்கட்டத்தில் பழைய பாணி தாய் பாசக் காட்சிகள் பெரிய அளவில் பார்வையாளர்களை  சோர்வடையச் செய்கிறது. " 

## மேற்கோள்கள்

பகுப்பு:இந்தியத் தமிழ்த் திரைப்படங்கள்
பகுப்பு:தேவா இசையமைத்த திரைப்படங்கள்
பகுப்பு:2007 தமிழ்த் திரைப்படங்கள்
பகுப்பு:விவேக் நடித்த திரைப்படங்கள்
பகுப்பு:மனோபாலா நடித்த திரைப்படங்கள்
நெல்லை சந்திப்பு (திரைப்படம்)

**நெல்லை சந்திப்பு** (*Nellai Santhippu*) என்பது 2012 ஆம் ஆண்டு வெளியான இந்தியத் தமிழ் மொழி  குற்றவியல் படமாகும்.  கே.பி.பி நவீன் இயக்கிய இப்படத்தில் ரோகித், பூஷன், மேகா நாயர்  தேவிகா ஆகியோர்  நடித்துள்ளனர்.

## நடிகர்கள்
* ரோகித்
* பூசன்
* மேகா நாயர் லலிதா
* தேவிகா
* பி. எல். தேனப்பன்
* சரவண சுப்பையா சேதுவாக
* சங்கரகுரு ராஜா
*  யோகி தேவராஜ் அண்ணாச்சியாக
* மயில்சாமி ஜவுளி விற்பனையாளராக  
* லட்சுமி ராமகிருஷ்ணன்  மருத்துவராக 

## தயாரிப்பு
கே. எஸ். ரவிக்குமாரிடம் உதவி இயக்குனராகப் பணியாற்றிய கே. பி. நவீன் இந்தப் படத்தின் மூலம் இயக்குநராக அறிமுகமானார். இப்படத்தை திருமலை தயாரித்த, இப்படத்தில் புதுமுகம் ரோகித் கதாநாயகனாக நடிக்க, பி. எல். தேனப்பன் எதிர்மறை பாத்திரத்தில் நடித்தார். இப்படத்தின் படப்பிடிப்பு திருநெல்வேலியில் நடந்தது. மற்ற முக்கிய வேடங்களில் புதுமுகம் பூஷன், மேகா நாயர், தேவிகா நடித்திருந்தனர், சரவண சுப்பையா ஒரு முக்கிய பாத்திரத்தில் நடித்தார்.

## இசை
இப்படத்தின் பாடல்களுக்கு யுகேந்திரன் இசையமைத்துள்ளார்.

## வெளியீடு
*[[தி டைம்ஸ் ஆஃப் இந்தியா]]* இந்த திரைப்படத்திற்கு ஐந்து நட்சத்திரங்களில் ஒன்றரை மதிப்பீட்டை வழங்கியது மேலும் "மிகவும் ஈர்க்கக்கூடிய கதை. என்று குறிப்பிட்டது. *[[தி நியூ இந்தியன் எக்சுபிரசு|தி நியூ இந்தியன் எக்ஸ்பிரஸ்]]* எழுதிய விமர்சனத்தில், "கதை முடிச்சு ஈர்க்கக்கூடிய பரபரப்பூட்டும் திரைப்படமாக மாற்றக்கூடியது, ஆனால் அதில் தோல்வியடைந்துள்ளது". *மாலைமலரின்* விமர்சகர் படத்தின் கதையை பாராட்டினார், ஆனால் தொலைக் காட்சித் தொடர் போல கதையை நகர்த்தியிருப்பதை விமர்சித்தார்.

## மேற்கோள்கள்

பகுப்பு:2012 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
நவீன இந்தியாவின் கோயில்கள்

**நவீன இந்தியாவின் கோயில்கள்** (*Temples of modern India*)  என்பது இந்தியாவின் முதலாவது பிரதமர் சவகர்லால் நேரு  உருவாக்கிய ஒரு சொற்தொடராகும். 

சுதந்திரத்திற்குப் பிறகு இந்தியாவில் தொடங்கப்பட வேண்டிய அறிவியல் ஆராய்ச்சி நிறுவனங்கள், எஃகு ஆலைகள், மின் உற்பத்தி நிலையங்கள், அணைகள், அறிவியல் மற்றும் தொழில்துறைகளை  விவரிப்பதற்காக பக்ரா நங்கல் அணை கட்டும் பணியைத் தொடங்கியபோது இச்சொற்றொடரை நேரு உபயோகித்தார்.  

இந்தத் திட்டங்கள் அனைத்தும் கனரகத் தொழில்கள் மற்றும் அறிவியல் ஆராய்ச்சி நிறுவனங்களின் இணைப்புடன் நவீன இந்தியாவின் வளர்ச்சி பற்றிய நேருவின்  பார்வையின் ஒரு பகுதியாகும். 

பெரும்பாலான பொதுத்துறை நிறுவனங்கள் மற்றும் ஐஐடி போன்ற அறிவியல் தொழில்நுட்ப நிறுவனங்கள் நேருவால் நவீன இந்தியாவின் பார்வையின் ஒரு பகுதியாக உருவாக்கப்பட்டன. 
## மேற்கோள்கள்

பகுப்பு:இந்தியப் பொருளாதாரம்
பகுப்பு:இந்தியாவில் அறிவியலும் தொழினுட்பமும்
பகுப்பு:நேரு ஆட்சி
சமத்ரா தொலைக்காட்சி கோபுரம்

**சமத்ரா தொலைக்காட்சி கோபுரம்** (*Samatra TV tower*) இந்தியாவின் குசராத்து மாநிலத்தில் உள்ள கட்சு மாவட்டத்தில் பூச்சு நகருக்கு மேற்கே 12 மைல் தொலைவில் சமத்ரா கிராமத்திற்கு அருகில் அமைந்துள்ளது. தொலைக்காட்சி மற்றும் வானொலி ஒளிபரப்புக்கு இக் கோபுரம் பயன்படுகிறது. 1999 ஆம் ஆண்டில் கோபுரத்தின் கட்டுமானப் பணிகள்  நிறைவடைந்தன. 300 மீ (984 அடி) உயரம் கொண்ட சமத்ரா தொலைக்காட்சி கோபுரம் இந்தியாவில் அமைந்துள்ள எட்டாவது உயரமான அமைப்பாகும். உலக அளவில் இக்கோபுரத்தின் உயரம் 201 ஆவது உயரமான அமைப்பாக வரிசைப்பபடுத்தப்பட்டுள்ளது.

## மேற்கோள்கள்

பகுப்பு:கட்சு மாவட்டம்
பகுப்பு:தொலைத்தொடர்பு கோபுரங்கள்
பாக்ய தேவதை

***பாக்ய தேவதை*** (*Bhagya Devathai*) என்பது 1959 ஆம் ஆண்டு தாபி சாணக்கியா இயக்கிய இந்தியத் தமிழ் மொழித் திரைப்படமாகும். இந்த படத்தில் ஜெமினி கணேசன், சாவித்திரி ஆகியோர் முக்கிய கதாபாத்திரங்களில் நடித்திருந்தனர்.  இது தெலுங்கில் *பாக்ய தேவதா* என்ற தலைப்பில் தயாரிக்கப்பட்டது. இதுவும் தாபி சாணக்கியாவின் இயக்கத்தில் வெளிவந்தது.

## நடிப்பு
திரைகளஞ்சியத்திலிருந்து தழுவி எடுக்கப்பட்ட பட்டியல்

;ஆண் நடிகர்கள்
*ஜெமினி கணேசன்
*மா. நா. நம்பியார்
*கே. நடராஜன்
;பெண் நடிகைகள்
*சாவித்திரி
*ராஜசுலோசனா
*எம். எஸ். எஸ். பாக்யம்

## தயாரிப்பு
இந்த படம் ஸ்ரீசாரதி ஸ்டுடியோஸ் என்ற பதாகையின் கீழ் தயாரிக்கப்பட்டது.

## ஒலிப்பதிவு
படத்துக்கு மாஸ்டர் வேணு இசையமைத்திருந்தார். பாடல் வரிகளை தஞ்சை இராமையாதாஸ் எழுதியிருந்தார். பி. சுசீலா, கே. ஜமுனா ராணி, திருச்சி லோகநாதன், கண்டசாலா ஆகியோர் பின்னணிப் பாடியிருந்தனர் 

## மேற்கோள்கள்

பகுப்பு:இந்திய நாடகத் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:1959 தமிழ்த் திரைப்படங்கள்
பகுப்பு:ஜெமினி கணேசன் நடித்துள்ள திரைப்படங்கள்
பகுப்பு:எம். என். நம்பியார் நடித்த திரைப்படங்கள்
பகுப்பு:சாவித்திரி நடித்த திரைப்படங்கள்
புரோங் மாங்கா

***புரோங் மாங்கா*** (*Burong mangga*) என்பது பிலிப்பீன்சு நாட்டின் துணை உணவாகும். இது மாம்பழத்துடன் உப்பு, சர்க்கரை, மற்றும் தண்ணீர் கலந்து தயாரிக்கப்படுகிறது. முதலில் தண்ணீரும் சர்க்கரையும் மாங்காய் ஊற்றுவதற்கு முன், கொதிக்கவைத்துக் குளிர்விக்கப்படுகிறது. சில வகைகளில் காரத்திற்காக மிளகாய் தூள் கலவை சர்க்கரை நீர் கலவையுடன் சேர்க்கப்படுகிறது. பாரம்பரிய புரோங் மாங்கா  உப்பு கரைசலைப் பயன்படுத்தித் தயாரிக்கப்படுகிறது. பகுதி அளவு விளைந்த பழுக்காத அல்லது ஓரளவு பழுத்த மாம்பழங்கள் இக்கலவையில் ஊரவைத்து *புரோங் மாங்கா* தயாரிக்கப்படுகிறது. புரோங் மாங்கா தயாரிக்க ’கரபாவோ' மற்றும் 'பிகோ' மாம்பழ வகைகள் பயன்படுத்தப்படுகின்றன.

## இதையும் பார்க்கவும்

* மாங்காய் ஊறுகாய்

## மேற்கோள்கள்

 

பகுப்பு:பிலிப்பீன்சு
துணை

**துணை** (*Thunai*)  என்பது 1982 ஆம் ஆண்டு வெளியான இந்தியத் தமிழ்த் திரைப்படமாகும். துரை தயாரித்து இயக்கிய இந்தப் படத்தில் சிவாஜி கணேசன், சரிதா, எம். ஜி. சக்கரபாணி, சுரேஷ் ஆகியோர் நடித்தனர். சங்கர் கணேஷ் இசையமைத்தனர். இப்படம் 1 அக்டோபர் 1982 அன்று வெளியானது.

## நடிப்பு
* சிவாஜி கணேசன்
* சரிதா
* எம். ஜி. சக்கரபாணி
* சுரேஷ்
* ராதா
* வி. கே. ராமசாமி
* சுகுமாரி
* சுபலேகா சுதாகர்

## இசை
இப்படத்திற்கு சங்கர் கணேஷ் இசையமைத்திருந்தனர்.

* "காற்று நடந்தது" - பி ஜெயச்சந்திரன், வாணி ஜெய்ராம்
* "அடேய் உனக்கும்" - டிஎம் சௌந்தரராஜன்
* "அன்பே துணை" - மலேசியா வாசுதேவன்

## மேற்கோள்கள்
 

## வெளி இணைப்புகள்
* 

பகுப்பு:1982 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:சங்கர் கணேஷ் இசையமைத்த திரைப்படங்கள்
பகுப்பு:சிவாஜி கணேசன் நடித்த திரைப்படங்கள்
பகுப்பு:எம். ஜி. சக்கரபாணி நடித்த திரைப்படங்கள்
பகுப்பு:சரிதா நடித்த திரைப்படங்கள்
பகுப்பு:ராதா நடித்த திரைப்படங்கள்
பகுப்பு:வி. கே. ராமசாமி நடித்த திரைப்படங்கள்
லெபனான் தேவதாரு

**லெபனான் தேவதாரு** (*Cedrus libani*) என்பது பினாசியேக் குடும்பத்தில் உள்ள மர இனமாகும். இது கிழக்கு நடுநிலம் ஆற்றுப்பள்ளத்தாக்கு மலைப்பகுதிக்குரிய மரமாகும். இது பெரும் மாறாப் பசுமை ஊசியிலை மரமாகவும் பாரிய சமய, வரலாற்று முக்கியத்துவங்களைக் கொண்டதாகவும் மத்திய கிழக்கு பண்பாட்டில் காணப்படுகின்றது. இம்மரங்களை பண்டைய எகிப்தியர்கள் கடல் வழியாக எகிப்திற்கு கொண்டு சென்றது குறித்து எகிப்திய இலக்கியங்களில் குறிப்பிடப்பட்டுள்ளது. சுமேரியர்களின் கில்கமெஷ் காப்பியத்திலும் தேவதாரு மரக்காடுகளை குறித்துள்ளது.  தேவதாரு மரம் லெபனான் நாட்டின் தேசிய சின்னமாகவும், பரவலாக பூங்காக்களில் அலங்கார மரமாகவும் பயன்படுத்தப்படுகிறது.

## உசாத்துணை

## வெளி இணைப்புகள்

*''Cedrus libani'' – information, genetic conservation units and related resources. European Forest Genetic Resources Programme (EUFORGEN)

பகுப்பு:வட ஆப்பிரிக்கத் தாவரங்கள்
பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அழிவாய்ப்புத் தாவரங்கள்
மாங்காய் ஊறுகாய்

thumb|200x200px| மாங்காய் ஊறுகாய்
thumb| பிலிப்பீன்சு வணிக ரீதியான ''புரோங் மங்கா''
**மாங்காய் ஊறுகாய்** என்பது ஊறுகாய் வகைகளுள் ஒன்றாகும். இது மாங்காயினைப் பயன்படுத்தித் தயாரிக்கப்படுகின்றது. இது தெற்கு மற்றும் தென்கிழக்கு ஆசியாவில் மிகவும் பிரபலமானது.  புளிப்பு/காரமான இந்த ஊறுகாய் வணிக ரீதியாகவும் கிடைக்கிறது.

## வகைகள்
இந்தியாவில் தயாரிக்கப்படும் ஊறுகாய் பிற பகுதியில் தயாரிக்கப்படும் காற்றில்லா நொதித்தல் பிறகு கூடுதலாக மசாலா கலவையினைச் சேர்ப்பதன் காரணமாக வேறுபடுகிறது.  ஊறுகாய் என்பது முக்கிய பக்க உணவுகள் குறிப்பாகத் தயிர்ச் சாதத்துடன் பரிமாறப்படுகிறது. ஊறுகாய் தயாரிக்கப் பல வகையான காய்கறிகள் பயன்படுத்தப்படுகின்றன. இருப்பினும், பச்சை மா அல்லது மென்மையான மாம்பழம் ஊறுகாய் மாங்காய் ஊறுகாய் தயாரிக்கப் பயன்படுத்தப்படும் மிகவும் பிரபலமான பழ வகையாகும். தயாரிக்கப்படும் இடம் மற்றும் பயன்படுத்தப்படும் மசாலாப் பொருள்களைப் பொறுத்துப் பல வகையான மாங்காய் ஊறுகாய்கள் வேறுபடுகின்றன. ஆனால் பரந்த அளவில் இரண்டு வகைகள் உள்ளன: முழு மா வடுவினையே (மா பிஞ்சு) பயன்படுத்தி தயார் செய்வதும் மாங்காய்களைச் சிறு சிறு துண்டுகளாக வெட்டித் தயாரிக்கப்படுவதும் என் இரண்டு வகைப்படும். மாவடு ஊறுகாய் தென்னிந்தியாவில் மிகவும் பிரபலமான பாரம்பரிய வகையாகும். இதற்காகக் குறிப்பிட்ட மா வகைகள் உள்ளன. உப்பு, காய்கறி எண்ணெய் மற்றும் காரமான மசாலாப் பொருட்களின் கலவையைப் பயன்படுத்தி மாவடு ஊறுகாய் தயாரிக்கப்படுகின்றன. இது மிகவும் கவனமாகச் சுகாதாரமாகத் தயார் செயல்படுவதால் பல ஆண்டுகளாக ஊறுகாய் கெட்டுப்போகாமல் இருக்கும்.

### மாங்காய் துண்டு ஊறுகாய்
thumb| பாக்கித்தான் மாங்காய் ஊறுகாய்
thumb| வீட்டில் தயார் செய்யப்பட்ட மாங்காய் ஊறுகாய்
ஊறுகாய் செய்யும் போது நீண்ட காலத்திற்கு மிருதுவாக இருக்கக்கூடிய மாங்காயினைப் பயன்படுத்தி துண்டு ஊறுகாய் தயாரிக்கப்படுகிறது. இந்த வகை மாம்பழம் பிரத்தியேகமாக இனப்பெருக்கம் செய்யப்பட்டு பயன்பாட்டுக்காக ஒட்டப்படுகிறது. இருப்பினும், தரத்தைப் பற்றிக் கவலைப்படாவிட்டால் பெரும்பாலான மாம்பழ வகைகளைப் பயன்படுத்தி ஊறுகாய் செய்யலாம். மிகவும் பிரபலமான மாங்காய் ஊறுகாய்களில் ஒன்று "ஆவக்காய்" ஊறுகாய் என்று அழைக்கப்படுகிறது. இது "உரகயா" என்றும் அழைக்கப்படுகிறது. மேலும் இது மசாலா மற்றும் சுவைக்குப் பெயர் பெற்றது. இது பொதுவாக இது அரிசி சோற்றுடன் அல்லது சாஸ் போன்று மற்ற சாதங்களுடன் சாப்பிடப்படுகிறது. இது தென்னிந்தியாவில், குறிப்பாக ஆந்திர மாநிலத்தின் முக்கிய உணவாகும்.

பாக்கித்தானில், *சிந்திரி* போன்ற மா வகைகள் மாங்காய் ஊறுகாய் உற்பத்தியில் பிரதானமானவை.

## ஊறுகாய் மாங்காய் சட்னி
இது சட்னி போன்று தயாரிக்கப்படும் ஊறுகாய் ஆகும்.

## கடுமங்கோ
வலது|thumb| கடுமங்கா - இந்தியாவின் கேரளாவிலிருந்து சிறப்பு வகை மாம்பழ ஊறுகாய், மென்மையான மாம்பழத்திலிருந்து தயாரிக்கப்படுகிறது
இது மாங்காய் ஊறுகாயின் மாறுபாடு. இந்த வகையான ஊறுகாய் மென்மையான மாம்பழத்தினைப் பயன்படுத்தித் தயாரிக்கப்படுகிறது. மாம்பழங்கள் வளரத் தொடங்கும் போது சிறிய மாம்பழங்கள் சேகரிக்கப்படுகின்றன. இந்த ஊறுகாயில் மாம்பழம் துண்டுகளாக வெட்டப்படவில்லை. முழு மாம்பழமும் ஊறுகாய் வடிவத்தில் தயாரிக்கப்படுகிறது.

## இதையும் பார்க்கவும்
* புரோங் மாங்கா
* சுந்தோ– குசராத்தில் தயார் செய்யப்படும் ஊறுகாய்
* இந்திய உணவுமுறை 
* கலவை ஊறுகாய் – பல்வேறு வகையான காய்கறிகளைப் பயன்படுத்தி தயாரிக்கும் ஊறுகாய்
* பழ ஊறுகாய் – வினிகரைப் பயன்படுத்தித் பழங்களை பதப்படுத்தி தயார் செய்யப்படும் பொருள்
* ஊறுகாயிடல் - உப்பு அல்லது வினிகரில் உணவைப் பதப்படுத்தல்
* தென்னாசிய ஊறுகாய்

## மேற்கோள்கள்
 


பகுப்பு:தமிழர் உணவுகள்
பகுப்பு:தென்னிந்திய சமையல்
சுந்தோ

**சுந்தோ** (*Chhundo*)(குஜராத்தி: છૂંદો, இந்தி: छुन्दो) என்பது ஒரு வகையான இந்திய ஊறுகாய் தயாரிப்பு ஆகும். இது துருவிய பச்சை மாங்காயுடன் சேர்க்கப்பட்ட மசாலாக் கலவையாகும். இது இந்தியத் துணைக் கண்டத்தின் உணவு வகைகளில் ரோட்டி, கறி ஆகியவற்றைக் கொண்டுள்ளது. இது பல்வேறு பழங்கள் மற்றும் காய்கறிகளுடன் தயாரிக்கக்கூடிய ஒரு பொதுவானதாகும். சுந்தோ குறிப்பாக கத்தியவாடி உணவாகும்; ஆனால் குசராத்து முழுவதும் உண்ணப்படுகிறது.

மாம்பழம் பருவகால பழம் என்பதால் இந்தியாவில் கோடைக் காலத்தில் (ஏப்ரல் -ஜூலை) மட்டுமே அதிகமாகக் கிடைப்பதால், பெரும்பாலான மாங்காய் ஊறுகாய்கள் இந்த நேரத்தில் எண்ணெய் அல்லது சர்க்கரை அடிப்படையாகக் கொண்டு தயாரிக்கப்பட்டு பின்னர் பெரிய கண்ணாடி கொள்கலன்களில் பாதுகாக்கப்படுகின்றன. இதனால் சுந்தோ மற்றும் பிற ஊறுகாய்கள் ஆண்டு முழுவதும் பயன்பாட்டிற்குக் கிடைக்கின்றன. 

## சொற்பிறப்பியல்
சுந்தோ என்பதற்குக் குசராத்தி மொழியில் *நசுக்கப்பட்டது* என்று பொருள். இதன் தோற்றத்தின் ஆதாரங்கள் தெரியவில்லை என்றாலும், மற்ற பிரபலமான இந்திய ஊறுகாய்களுடன், சுந்தோவும் முரப்போவும் இரண்டு வகையான மாம்பழ சுவைகள் கொண்ட குசராத்தி உணவுகளில் தினமும் உட்கொள்ளப்படுகின்றன.

## வரலாறு
சுந்தோ குசராத்தின் கத்தியவர் பகுதியில் தோன்றியதாக நம்பப்படுகிறது.

## தயாரிப்பு
thumb| ஊறுகாய் தயாரிப்பில் பயன்படுத்தப்படும் பொருட்களுடன் சுந்தோ
முன்னர் குறிப்பிட்டபடி, சுந்தோவின் மிகவும் பிரபலமான வகை அரைத்த மாம்பழங்களுடன் தயாரிக்கப்படுகிறது. அன்னாசி சுந்தோ பழங்கள் கொண்டு தயாரிக்கப்படும் மற்ற ஊறுகாயாகும்.

## ஊட்டச்சத்து
ஒரு நேரச் சேவை  சுந்தோவில்  61 கலோரிகள், 0 கொழுப்பு அல்லது கொல்ஸ்டிரால்,  சோடியம் மற்றும்  கார்போவைதரேட்டு அடங்கியுள்ளது. இது சர்க்கரை பாகில் தயாரிக்கப்பட்டுப் பாதுகாக்கப்படுவதால், இதன் முக்கிய ஆற்றல் கூறு சர்க்கரை ஆகும். இதில் உயிர்ச்சத்து சி மற்றும் ஏ  அடங்கியுள்ளது.

## இதையும் பார்க்கவும்
* தென்னாசிய ஊறுகாய்
* மாங்காய் ஊறுகாய்

## மேற்கோள்கள்

 

பகுப்பு:இந்திய உணவுகள்
கல்யாணி நாயர்

**கல்யாணி நாயர்** (Kalyani Nair) இந்தியாவின் சென்னையைச் சேர்ந்த ஓர் பாடகியாவார். இ இவர் முக்கியமாக தமிழ்த் திரையுலகில் பணி புரிகிறார். பள்ளி மாணவியாக இருக்கும்போதே, இவர் முதன்முதலில் கைரளி தொலைக்காட்சியில் *சிம்பொனி* என்ற நிகழ்ச்சியில் தோன்றினார்.மாசிலாமணி என்ற படத்தில் இவர் பாடிய  "டோரா டோரா அன்பே டோரா " என்ற பாடலும், பார்த்திபன் கனவு என்ற படத்தில் இடம் பெற்ற "பக் பக் பக் ஹே மாடப்புறா", தம்பி வெட்டோத்தி சுந்தரம் என்ற படத்தில் "ஹே கொலைகாரா அனலாச்சு" என்ற பாடலும், எம் மகன் படத்தின்" குண்டு குண்டு கண்ணு" பாடலும் மிகவும் பிரபலமானது.

இவர், கேரளாவின் திருவனந்தபுரத்தில் பிறந்தார். சென்னை எத்திராஜ் மகளிர் கல்லூரியில் பொருளாதாரத்தில் இளங்கலை பட்டம் பெற்றுள்ளார். பாடகர் ஹரிஹரன் ஒரு விழாவில் பாடியபோது இவருடைய குரலை பிரகாசமான எதிர்காலம் கொண்டதாக விவரித்தார்.

## தொழில்
இவரின் தந்தை, யு. ஜி. குமார் இராணுவத்தில் பணிபுரிந்ததால் பெரும்பாலும் வட இந்தியாவில் பள்ளிப்படிப்பை மேற்கொண்டார்.  இவருடைய மாமா ஒரு இசைக்கலைஞர் என்பதால் இவர் இந்துஸ்தானி இசையைக் கற்கும் வாய்ப்பு கிடைத்தது. தற்போது சென்னையில், பின்னி கிருஷ்ணகுமார் என்பவர் இவரது ஆசிரியராக இருக்கிறார். தன்னுடன் தமிழ் திரைப்படங்களில் பல பாடல்களைப் பாடிய பாடகர் வி. பிரதீப் குமாரை மணந்தார்.

இவர், வித்தியாசாகர் இசையில் "சத்யம்" , "கொச்சி ராஜாவு" என்ற படங்களிலும், ஓசப்பச்சான் இசையில் 'தஸ்கரவீரன்' படத்திலும் 'கனா கண்டே'வில் இடம் பெற்ற பிரபலமான மூலை திருகும் போன்ற பாடல்களையிம் பாடியுள்ளார். கருவறைப் பூக்கள் (இந்தியாவில் திருநங்கைகள் மக்கள் பற்றிய முதல் திரைப்படம்) படத்தில் இடம் பெற்ற "சோகத்தை சொல்லி அழ" என்ற பாடலையும் பாடியுள்ளார்.

சமீபத்தில் ஆனந்தம் ஆனந்தமே.. படத்தின் தெலுங்கு பதிப்பான  *சீதம்மா வாகிட்லோ சிரிமல்லி செட்டு"* படத்தில் "ஆறடுகுலு உண்டாடா" என்ற பாடலைப் பாடியுள்ளார்.

## மேற்கோள்கள்

## வெளி இணைப்புகள்
*The Pancham effect
*Dora Dora Anbe Dora Lyrics

பகுப்பு:தமிழ்த் திரைப்படப் பின்னணிப் பாடகர்கள்
பகுப்பு:வாழும் மக்கள்
பலராம தாசன்

**பலராம தாசன்** (*Balarama Dasa*)  (1474-1522) பலராம் தாஸ் என்றும் உச்சரிக்கப்படும் இவர் ஓர் ஒடியா கவிஞரும் எழுத்தாளரும் ஆவார்.  இவர் பக்தி இலக்கியத்தின் காலத்தில் ஒடியா இலக்கியமான பஞ்சசகாவின் ஐந்து சிறந்த கவிஞர்களில் ஒருவராக இருந்தார். இவர் பஞ்ச சகாவின் மூத்தவராக இருந்தார். இவர் தண்டி இராமாயணம் என்றும் அழைக்கப்படும் ஜகமோகன இராமாயணத்தை எழுதினார்.

## சொந்த வாழ்க்கை
இவரது ஆரம்பகால வாழ்க்கையைப் பற்றி அதிகம் அறியப்படவில்லை. இவரின் தந்தை சோமநாத் மொகாபத்ரா, ஒடிசாவின் மூன்றாவது கஜபதி பேரரசர் பிரதாபருத்ர தேவனின் அரசவையில் பணிபுரிந்தார்.  ஓர் கல்வியாளரான இவர் சமசுகிருதத்தை நன்கு அறிந்திருந்தார். இவர் ஜெகன்நாதரின் பக்தரானார். இவரது நடுத்தர வயதில் சைதன்யருடன் தொடர்பிலிருந்தார். மேலும் அவரால் வைணவ சமயத்தில் சேர்ந்தார் என்று கூறப்படுகிறது. புரிக்கு யாத்திரை சென்றபோது கோனார்க் அருகே உள்ள அமிண்டியா கிராமத்தில் இவர் இறந்திருக்கலாம் என்று கருதப்படுகிறது. இந்த கிராமத்திற்கு அருகில் இவருக்கு ஒரு நினைவுச்சின்னம் உள்ளது.

## இலக்கியப் படைப்புகள்

தாச ராமாயணத்தை ஒடியாவுக்கு மொழிபெயர்த்தார். இது ஜகமோகன ராமாயணம் அல்லது தண்டி ராமாயணம் என்றும் அழைக்கப்படுகிறது. இது ஒரு மொழிபெயர்ப்பாக இருந்தாலும், பலவற்றில் அசலிலிருந்து மாறுபடுகிறது. சில பகுதிகளில் இவர் அசல் உரைக்கு எதிராக செல்கிறார். மேலும் சில பகுதிகளில் அசல் உரையை நெருக்கமாக பின்பற்றுகிறார். இன்னும் சில பகுதிகளில் இவர் முற்றிலும் புதிய கதைகளை உருவாக்குகிறார்.

இவர் பகபத் கீதையை ஒடியாவில் மொழிபெயர்த்ததன் மூலம் புதிய அடிப்படைகளை உடைத்தார். இதற்கு முன் மெய்யியல், இறையியல் நூல்கள் ஒடியாவில் மொழிபெயர்க்கப்படவில்லை. சரளா தாசரின் ஒடிய மகாபாரதத்தில் கூட, பகவத்கீதையை உள்ளடக்கிய பகுதி ஆசிரியரால் தவிர்க்கப்பட்டது. பலராம தாசர் பகவத்கீதையின் மொழிபெயர்ப்பிற்காக அர்ச்சகர்களால் துன்புறுத்தப்பட்டார்.    
## மேற்கோள்கள்

பகுப்பு:1556 இறப்புகள்
பகுப்பு:1472 பிறப்புகள்
பகுப்பு:ஒடிசா நபர்கள்
யஷ்வந்த் சிங் பர்மார்

**யஷ்வந்த் சிங் பர்மார்** (*Yashwant Singh Parmar*) (4 ஆகத்து 1906 - 2 மே 1981) ஒரு இந்திய அரசியல்வாதி. இவர் இந்திய தேசிய காங்கிரஸின் தலைவராகவும், இமாச்சலப் பிரதேச மாநிலத்தின் முதல் முதலமைச்சராகவும் இருந்தார். அவர் பர்ஹானுக்கு அருகிலுள்ள சன்ஹலாக் கிராமத்தில் ஒரு முன்னாள் ராஜ்ய மாநிலமான சிர்மௌரில் ஒரு ராஜபுத்திர குடும்பத்தில் பிறந்தார். இவர் லாகூரில் உள்ள கிறிஸ்துவக் கல்லூரியில் பயின்றார். பின்னர் 1944 ஆம் ஆண்டில் லக்னோ பல்கலைக்கழகத்தில் முனைவர் பட்டம் பெற்றார்  1946 ஆம் ஆண்டில் இந்திய அரசியலமைப்பு சபை உருவாக்கப்பட்டவுடன், அவர் சட்டமன்றத்தில் இமாச்சல பிரதேசத்தை பிரதிநிதித்துவப்படுத்தினார்.

## தனிப்பட்ட வாழ்க்கை
இவர் 1906 ஆம் ஆண்டு ஆகத்து 4 ஆம் தேதி சீர்மௌர் மாவட்டத்தின் சன்ஹலாக் கிராமத்தில் பிறந்தார். இவர் லக்னோ பல்கலைக்கழகத்தில் முனைவர் பட்டம் பெற்றார். 2 மே 1981 இல் காலமானார்.

## இமாச்சலப் பிரதேச முதல்வர்
யஷ்வந்த் சிங் பர்மார் 8 மார்ச் 1952 முதல் 31 அக்டோபர் 1956 வரை மாநில முதல்வராக இருந்தார். 1 நவம்பர் 1956 இல் இமாச்சல பிரதேசம் யூனியன் பிரதேசமாக மாறியதால் பர்மார் பதவி விலக நேர்ந்தது மற்றும் லெப்டினன்ட் கவர்னராக நியமிக்கப்பட்ட நிர்வாகியின் கீழ் வைக்கப்பட்டார். அவர் மீண்டும் 1 சூலை 1963 இல் இமாச்சலப் பிரதேசத்தின் முதல்வரானார் மற்றும் அவர் 28 ஜனவரி 1977 வரை பதவியில் இருந்தார். இருப்பினும், சஞ்சய் காந்தியுடனான இவரது கருத்து வேறுபாடுகள் இவர் பதவி விலகச் செய்ய வழிவகுத்தது மற்றும் 1977 ஆம் ஆண்டில் பாக்தானில் உள்ள அவரது சொந்த ஊருக்கு திரும்பினார்.

## குடும்பம்
டாக்டர் பர்மார் இரண்டு முறை திருமணம் செய்து கொண்டார். அவரது முதல் மனைவி சந்திரவதி, ஆரம்பத்தில் இறந்துவிட்டார். இவருடன் நான்கு மகன்கள் - ஜிதேந்திர சிங் பர்மார், ஜெய்பால் சிங் பர்மார், லவ் பர்மார் மற்றும் குஷ் பர்மார் வாழ்ந்து வந்தனர். பின்னர் இவர் ஒரு விதவை சத்தியவதி டாங்கை மணந்தார். சத்யவதிக்கு முதல் திருமணத்தில் ஊர்மிள் பர்மார் மற்றும் ப்ரோமிலா பர்மார் என்ற இரண்டு மகள்கள் இருந்தனர்.

## கௌரவங்கள்
[thumb| [சிம்லா|சிம்லாவில் உள்ள யஷ்வந்த் சிங் பர்மரின் சிலை]]
டாக்டர் யஷ்வந்த் சிங் பர்மார் தோட்டக்கலை மற்றும் வனவியல் பல்கலைக்கழகம், சோலனில் 1985 இல் நிறுவப்பட்டது. இமாச்சலப்பிரதேசனத்தின் சிம்லாவில் இவரது பங்களிப்புகளை நினைவாக இவரது சிலை நிறுவப்பட்டது.

## விமர்சனங்கள்
யஷ்வந்த் சிங் பர்மார் தனது சொந்த கட்சியினரிடமிருந்து கடுமையான எதிர்ப்பைப் பெற்றார். காங்க்ராவைச் சேர்ந்த அப்போதைய பிரதேச காங்கிரஸ் தலைவர் குஞ்ச் பிஹாரி லால் புடைல் போன்ற தலைவர்கள் இமாச்சலப் பிரதேசத்தின் இணைக்கப்பட்ட பகுதிகளுக்கு எதிராக பாகுபாடு காட்டினர்.

## மேற்கோள்கள்
1
பி. வீரசேனன்

**பி.வீரசேனன்** (*P. Veerasenan*) சிங்கப்பூரைச் சேர்ந்த குறிப்பிடத்தக்க ஒரு  தொழிற்சங்கவாதியாவார்.இவர் முன்னோர்கள் தமிழகத்தின் நாகப்பட்டினத்தை பூர்வீகமாகக் கொண்டவர்கள்.பிரித்தானிய காலனியாதிக்கத்தின் போது நாகப்பட்டினத்திலிருந்து கப்பல் மூலம் தோட்டதொழிலாளர்களாவும், ரயில்வே தொழிலாளர்களாவும் இலங்கை, மியான்மார், மலேசியா, சிங்கப்பூர் என பல நாடுகளில் குடியமர்த்தப் பட்டனர். இவரது தந்தைப்பெயர் செட்டிப்புலம் மொட்டைபழனி. இவரின் பெற்றோர் இவருக்கு தங்கள் குலத் தெய்வமாகிய |தெற்குவீரன் பெயரினை வீரசிங்கன் என வைத்தனர். வீரசேனன் இவர் சிங்கப்பூர் பொது தொழிலாளர் சங்கத்தின் நிலைக் குழுவின் தலைவராகவும், சிங்கப்பூர் தொழிற்சங்க கூட்டமைப்பின் துணைத் தலைவராகவும் இருந்துள்ளார். இவரது வாழ்க்கையில், பான் மலேசியத்  தொழிற்சங்க கூட்டமைப்பின்  முன்னாள் தலைவர் எசு.ஏ கணபதி மற்றும் மலாயா பொதுவுடமைக் கட்சியின் (சிபிஎம்) தலைவரும் தற்போதைய பொதுச் செயலாளராக உள்ளவருமான அப்துல்லா சிடி ஆகியோருடன் இவர் நட்புறவில் இருந்தார்.

## அரசியல் செயல்பாடு
கணபதியை  தொடர்ந்து பான் மலாயன்  தொழிற்சங்க கூட்டமைப்பின்  தலைவராக வீரசேனன் பதவியேற்றார். 1946 ஆம் ஆண்டு ஆகத்து மாதம்  18 ஆம் தேதியன்று  இவரது தலைமையில் சிங்கப்பூர் தொழிற்சங்கங்களின் கூட்டமைப்பு சிங்கப்பூரில் 5000 பேரின் பெரும் போராட்டத்தை ஏற்பாடு செய்தது. வீரசேனன் மலாயன் அரசாங்கத்தின் குடியேற்றக் கொள்கையை கடுமையாக விமர்சித்தார். மலாயாவுக்கு அதிகமான இந்தியத் தொழிலாளர்களைக் கொண்டுவருவதற்கான அரசாங்கத்தின் பேச்சுவார்த்தைக்கும் கண்டனம் தெரிவித்தார்.  இந்திய தொழிலாளர்களிடையே ஆல்ககால் தயாரிப்புகளைத் தடை செய்வதையும் இவர் ஆதரித்தார். ஏனெனில் இது தொழிலாளர்கள் மீது பாதகமான விளைவை ஏற்படுத்தும் எனக் கருதினார்.  மலேயாவில் இந்திய சமூகத்தை பிரதிநிதித்துவப்படுத்தாத ஆலோசனைக் குழுவையும் வீரசேனன் கண்டனம் செய்தார். இந்திய அரசு, இந்திய தேசிய காங்கிரசு , இந்திய பொதுவுடமைக் கட்சி  மற்றும் அகில இந்திய முசுலீம் லீக் கட்சி ஆகிய அமைப்புகளுக்கு, மலாயாவிற்கு இந்தியர்களின் உத்தேச வருகையை இருமுறை சரிபார்க்குமாறு சிங்கப்பூர் தொழிற்சங்க கூட்டமைப்பு வேண்டுகோள் விடுத்தது.

## இறப்பு
19 மார்ச் 1949 ஆம் ஆண்டு மார்ச்சு மாதம் 19 ஆம் தேதியன்று  எசுஏ கணபதி ராவாங்கில் உள்ள நீர்வீழ்ச்சி தோட்டத்தில் கைது செய்யப்பட்டார்.  1949 ஆம் ஆண்டு  மே மாதம் 3 ஆம் தேதியன்று இவரது நண்பர் எசு.ஏ.கணபதி  தூக்கிலிடப்படுவதற்கு ஒரு நாள் முன்னதாக  ஆங்கிலேயர்களால் சுட்டுக் கொல்லப்பட்டார்.  இவரது முகாம் மலையன் இனங்கள் விடுதலை இராணுவத்தின் முதல் படைப்பிரிவு தலைமையகம் என்று இராணுவ பேச்சாளரால் விவரிக்கப்பட்டது.

## மேற்கோள்கள்


பகுப்பு:மலேசியப் பொதுவுடமைவாதிகள்
பகுப்பு:மலேசியத் தமிழர்
பகுப்பு:சிங்கப்பூர் தமிழர்
பகுப்பு:தமிழ்நாட்டினர்
பகுப்பு:1949 இறப்புகள்
பலராமன் (இதழ்)

பலராமன் (Balarama) என்பது இந்திய வாராந்திர சித்திரக்கதை இதழாகும். கேரள மாநிலம் கோட்டயத்தைச் சேர்ந்த மலையாள மனோரமா குழுமத்தின் *எம்.எம். பப்ளிகேஷன்ஸ்* என்ற புத்தக நிறுவனத்தால் மலையாள மொழியில் வெளியிடப்படுகிறது. இது தற்போது இந்தியாவில் அதிகம் வாசிக்கப்படும் 8வது ஆங்கிலமற்ற சித்திரக்கலை இதழாகவும்,  5வது அதிகம் படிக்கப்படும் மலையாள சித்திரக்கலை இதழாகவும் இருக்கிறது. இந்தியாவில் அதிகம் படிக்கப்படும் குழந்தைகள் சித்திரக்கலை இதழாகவும் இது உள்ளது.

1972இல் ஒரு மாத இதழாகத் தொடங்கியப் பத்திரிகை நவம்பர் 1984இல் மாதமிருமுறை வெளியாகும் இதழாக மாறியது. இறுதியாக 1999இல் வாராந்திரமாக வெளிவரத் தொடங்கியது. வாராந்திர இதழ் ஒவ்வொரு வெள்ளிக்கிழமையும் வெளிவருகின்றன. புத்தகத்தின் உள்ளடக்கத்தில் கட்டுக்கதைகள், பாடல்கள், பாரம்பரிய இலக்கியங்கள், பல்வேறு புதிர்கள் போன்றவை உள்ளன.

பலராமன் அமர் சித்ரா கதையுடன் அதன் பல தசாப்த கால கூட்டணிக்குப் பெயர் பெற்றது. பத்திரிக்கையானது அமெரிக்க இதழ்களான டிஸ்னி காமிக்ஸ், ஹென்றி, டென்னிஸ் தி மெனஸ், டோரா தி எக்ஸ்புளோரர், ஸ்பைடர் மேன், பேட்மேன், மாயாவி , மாண்ட்ரேக் தி மேஜீசியன் போன்றவற்றுடன் கூட்டணி சேர்ந்து அவைகளின்  படைப்பையும் வெளியிடுகிறது .

மலையாள மனோரமா இந்தியாவில் *நேஷனல் ஜியோகிராஃபிக் கிட்ஸ்*, *மனோரமா  டெல் மீ ஒய்*, *பலராமன் டைஜஸ்ட்*, *கலிக்குடுக்கா*, *மேஜிக்பாட்*, *அக்கட் பக்கட்*, *கலரிங் புக்ஸ் அன்ட் பலராமன் அமர் சித்ரா கதை* போன்றவற்றை வெளியிடுகிறது.

## இதையும் காண்க
* மாயாவி
* தி ஜங்கிள் புக்
* சோட்டா பீம்
* ஸ்பைடர் மேன்
* டார்சான் (கதாப்பாத்திரம்)
* டோரா தி எக்ஸ்புளோரர்
## மேற்கோள்கள்

## வெளியிணைப்புகள்
* Official website http://www.manoramaonline.com/advt/children-new/balarama/balarama-index.htm 

பகுப்பு:கேரளத்தில் ஊடகங்கள்
என். மோகனன்

**என். மோகனன்** (*N. Mohanan*) (27 ஏப்ரல் 1933 - 3 அக்டோபர் 1999) ஓர் மலையாள -மொழிச் சிறுகதை எழுத்தாளரும், தென்னிந்தியாவின் கேரளாவைச் சேர்ந்த புதின எழுத்தாளருமாவார்.  1998இல் *இன்னாலதே மழை* என்ற நூலுக்காக கேரள சாகித்ய அகாதமி விருது பெற்றார். *நின்டே கதை (என்டேயும்), துக்கத்தின்டே ராத்திரிகள், பூஜக்கெடுக்காத பூக்கள், என். மோகனன்டெ கதைகள், சேஷபத்திரம், நுனையின் சனிகதகள் தேடி, சிநேகத்தின் வியாகரணம், நிஷேதா ராஜ்யத்தில் ராஜாவு, ஓரிக்கல்* உள்ளிட்ட பத்து சிறுகதைத் தொகுப்புகளை வெளியிட்டுள்ளார். இவர், கோட்டயம் மாவட்டம்]] பளை அமனகர இல்லத்தைச் சேர்ந்த ஏ. என். நாராயணன் நம்பூதிரி - பிரபல மலையாள எழுத்தாளர் லலிதாம்பிகா அந்தர்ஜனம் ஆகியோரின் மகனாவார்.

## சுயசரிதை
இவர் ஏப்ரல் 27, 1933 அன்று கோட்டயம் மாவட்டம் இராமபுரத்தில் பிறந்தார். இராமபுரத்தின் செயின்ட் அகஸ்டின் ஆங்கிலப் பள்ளியிலும் திருவனந்தபுரம் பல்கலைக்கழகக் கல்லூரியிலும்படித்தார். காலடி ஸ்ரீ சங்கரா கல்லூரியில் இவர்  மலையாள ஆசிரியராகவும் பணியாற்றினார். பின்னர், கேரள அரசின் கலாச்சார விவகார இயக்குநராகவும் பணியாற்றினார். கேரள மாநில திரைப்பட மேம்பாட்டுக் கழகத்தின் இயக்குநராக பணிபுரிந்து 1988இல் சேவையிலிருந்து ஓய்வு பெற்றார்.

## இறப்பு
மோகனன், அக்டோபர் 3, 1999 அன்று இறந்தார்.

## மேற்கோள்கள்

2. https://www.deccanchronicle.com/151001/entertainment-mollywood/article/remembering-n-mohanan
3. https://malayalam.indianexpress.com/news/features/memories-n-mohanan-rajam-g-namboothiri/

பகுப்பு:மலையாள எழுத்தாளர்கள்
பகுப்பு:1999 இறப்புகள்
பகுப்பு:1933 பிறப்புகள்
பகுப்பு:கேரள சாகித்ய அகாடமி விருது பெற்றவர்கள்
என். எம். மோகன்

**என். எம். மோகன்** (*N. M. Mohan*) (1949-2012) ஓர் இந்திய சித்திரக்கதை எழுத்தாளரும், பத்திரிக்கையாசிரியரும், பத்திரிகை மற்றும் விளம்பர வடிவமைப்பாளரும், காட்சிப்படுத்தல் மற்றும் கட்டடக்கலை ஆலோசகரும் ஆவார். இவர் மலையாளத்தில் சித்திரக்கதை பத்திரிகை வெளியீட்டின் முன்னோடிகளில் ஒருவராகவும், கேரளாவில் பல பிரபலமான நகைச்சுவை கதாபாத்திரங்களை உருவாக்கியவராகவும் அறியப்படுகிறார். இவர் மலையாள சித்திரக்கதை இதழான பூம்பட்டா, பலராமன் ஆகியவற்றின் ஆசிரியராகப் பணியாற்றினார்.

பல கலைஞர்களுடனும் சித்திரக்கதை படைப்பாளர்களுடன் குறிப்பாக மாயாவி, லுத்தாப்பி மற்றும் பல கற்பனை கதாபாத்திரங்களை தயார் செய்த பிரதீப் சாத்தே, எம். மோகன்தாஸ் போன்றவர்களுடன்  இணைந்து, எளிய, இயற்கையான கருப்பொருள்களை அறிமுகப்படுத்தினார். மேலும், பூம்பட்டா, பலராமன் இதழ்களின் எழுச்சியில் முக்கியப் பங்கு வகித்தார்.

## சுயசரிதை

மோகன், 1949ஆம் ஆண்டு கேரளாவின் பாலை என்ற ஊரில் தொழிலதிபர் என். ஜி. பாஸ்கரன் நாயர் என்பவருக்கு மகனாகப் பிறந்தார். பளை, புனித தாமஸ் கல்லூரியிலும், சங்கனாச்சேரி, என்எஸ்எஸ் கல்லூரியிலும் படித்தார். இவர் வைக்கம் சந்திரசேகரன் நாயரின் மகள் லதா என்பவரை மணந்தார். இவர் கோட்டயத்திலுள்ள நட்டாச்சேரி, செருநாரகம் சாலை, பாலமுண்டக்கல் வீட்டில் வசித்து வந்தார்.

## பணிகள்

மோகன், *சித்திரகார்த்திகா* என்ற மலையாளப் பத்திரிக்கையில் தனது வாழ்க்கையைத் தொடங்கினார் (திருவனந்தபுரத்தில் இருந்து வைக்கம் சந்திரசேகரன் நாயரால் வெளியிடப்பட்டது). பின்னர் இவர் மலையாளத்தில் முன்னோடி சித்திரக்கதைப் பத்திரிகைகளில் ஒன்றான பூம்பட்டாவுக்கு மாறினார். மேலும், 1983 முதல் 2012 வரை "பலராமன்" என்ற இதழின் பொறுப்பாளராக பணியாற்றினார். *பலராமா டைஜஸ்ட்*, மலையாள அமர் சித்ரா கதை, *மேஜிக் பாட் அன்ட் வொய் டெல் மீ வொய்* போன்ற அதன் பல சகோதர வெளியீடுகளின் வெளியீட்டில் இவர் முக்கியப் பங்கு வகித்தார்.

## இறப்பு

மோகன், மாரடைப்பால் 12 திசம்பர் 2012 அன்று இறந்தார்.

## மேற்கோள்கள்

பகுப்பு:கேரள எழுத்தாளர்கள்
பகுப்பு:2012 இறப்புகள்
பகுப்பு:1949 பிறப்புகள்
பகுப்பு:மலையாள எழுத்தாளர்கள்
துணை உணவு

**துணை உணவு** (*Side dish*) என்பது உணவு அல்லது முதன்மை உணவுடன் உண்ணப்படும் உணவுப் பொருளாகும்.

## பொதுவான வகைகள்
வலது|thumb| மாக்கரோனி மற்றும் பாலாடைக்கட்டி துணை உணவாக
வலது|thumb| கிரேக்க சாலட், பக்க உணவாக
சாலட், உருளைக்கிழங்கு மற்றும் ரொட்டி போன்ற பக்க உணவுகள் பொதுவாக மேற்கத்திய நாடுகளில் முதன்மை உணவுடன் பயன்படுத்தப்படுகின்றன. அரிசி மற்றும் கூஸ்கஸ், ஐரோப்பா முழுவதும் மிகவும் பிரபலமாக முதன்மை உணவாக, குறிப்பாக அலுவல் ரீதியான உணவின் போது பரிமாறப்படுகிறது. மத்திய கிழக்கு உணவில் இரவு விருந்துகளிலும் கூஸ்கஸ் பொதுவாக பரிமாறப்படுகிறது.

ஒரு உணவின் பெயரைத் தகுதிப்படுத்தும் பெயரடைப் பொருளாகப் பயன்படுத்தும்போது, **"துணை"** என்ற சொல் பொதுவாக அதிக அளவில் உண்ணப்படும் உணவுடன் சிறிய அளவில் பரிமாறப்படும் சிறிய பகுதி உணவைக் குறிக்கிறது. உதாரணமாக, ஒரு "சாலட்" பொதுவாக ஒரு சிறிய கிண்ணத்தில் அல்லது சாலட் தட்டில் பரிமாறப்படுகிறது. ஆனால் முதன்மை உணவானது பெரிய உணவு தட்டில் பரிமாறப்படும்.

இறைச்சி அடிப்படையிலான முக்கிய உணவோடு வழக்கமான அமெரிக்க உணவில் காய்கறி துணை உணவு பரிமாறப்படுகிறது. இந்த துணை உணவு சில நேரங்களில் சாலட் மற்றும் ரொட்டி, உருளைக்கிழங்கு, அரிசி அல்லது பாஸ்தா போன்ற மாப்பொருள் ஆகியவை அடங்கும்.

**சில பொதுவான பக்க உணவுகள் பின்வருமாறு:**
[வலது|thumb| ப்ளெஜெஸ்காவிகா [பிரெஞ்சுப் பொரியல் மற்றும் வேகவைத்த பீன்சு அடங்கியது]]

* அசுபாரகசு
* அவித்த பீன்ஸ்
* வேகவைத்த உருளைக்கிழங்கு
* பச்சை பூக்கோசு
* முட்டைக்கோசு
* பூக்கோசு
* கோல்ஸ்லா
* இரவு உணவுகள் அல்லது ரொட்டி
* பிரெஞ்சுப் பொரியல் அல்லது ஸ்டீக் பொரியல்
* பச்சை அவரை
* கீரைகள்
* மக்கரோனி சாலட்
* மக்ரோனி மற்றும் பாலாடைக்கட்டி
* பிசைந்து உருளைக்கிழங்கு
* காளான்கள்
* பாஸ்தா சாலட்
* உருளைக்கிழங்கு கலவை
* சாலட் (பெரும்பாலும் "சைட்" சாலட்)
* வறுத்த காளான்கள்
* ஸ்குவாஷ்

சில உணவகங்கள் துணை உணவாக முதன்மை உணவின் விலையில் சேர்க்கப்பட்ட உணவினை வரையறுக்கப்பட்ட தேர்வின் அடிப்படையில் வழங்குகின்றன. மாறாக, சில நேரங்களில் துணை உணவுகள் *லா கார்டே* மெனுவிலிருந்து தனித்தனியாக பெறப்படுகின்றன. இந்த உணவை மற்ற உணவுகளுடன் மட்டுமே கேட்டுப் பெற முடியும் என்பது குறிக்கப்பட்டோ, குறிக்கப்படாமலோ இருக்கலாம்.

பிரஞ்சுப் பொரியல் என்பது துரித உணவு உணவகங்கள் மற்றும் பிற அமெரிக்க உணவகங்களில் வழங்கப்படும் ஒரு பொதுவான துணை உணவாகும். பிரஞ்சு பொரியலின் அதிக கொழுப்பு மற்றும் கலோரி உள்ளடக்கம் விமர்சனத்திற்கு உள்ளானதால், சில துரித உணவகங்கள் சாலட் போன்ற பிற பக்கத் துணை உணவுகளைப் பிரஞ்சு பொரியலுக்கு மாற்றாக வழங்குகின்றன.

## "பக்க உணவு"
**பக்க உணவு** என்ற தொடர்புடைய சொற்றொடர் "துணை உணவிற்கு" க்கு ஒத்த சொல்லாக இருக்கலாம் . உதாரணமாக, இரவு விருந்தில் உணவுடன் சாலட் பக்க உணவாக வழங்கப்படலாம்.

## இதையும் பார்க்கவும்

* உணவுக் கூம்பகம்

## மேற்கோள்கள்

 

## மேலும் படிக்க
*
*

## வெளி இணைப்புகள்

* விக்கி புத்தகங்கள் சமையல் புத்தகம்

பகுப்பு:உணவு வகைகள்
ரவி குமார் தாகியா

**இரவிக்குமார் தாகியா** (**Ravi Kumar Dahiya**), இந்தியாவின் அரியானா மாநிலத்தைச் சேர்ந்த குத்துச்சண்டை வீரர் ஆவார். இவர் 2021 டோக்கியோ ஒலிம்பிக் போட்டியில் ஆகஸ்டு 5, 2021 அன்று ஆடவர் 57 கிலோ எடைப்பிரிவு குத்துச்சண்டையில் இறுதிப் போட்டியில் கலந்து கொண்டு வெள்ளிப் பதக்கம் வென்றார். இவர் அரையிறுதிப் போட்டியில் கஜகஸ்தான் நாட்டின் நூரிஸ்லாம் சயனேவை வென்று, இறுதிச் சுற்றுக்குத் தகுதி பெற்றுள்ளார்.  

முன்னர் இவர் 2019 உலக குத்துச்சண்டைப் போட்டியில் 57 கிலோ எடைப் பிரிவில் வெண்கலப் பதக்கம் வென்றுள்ளார்.

## பன்னாட்டுப் போட்டிகள்

### ஒலிம்பிக்

### உலக வாகையாளர்

### யு23 உலக வாகையாளர் போட்டி

### உலக இளையோர் வாகையர் போட்டி

## இதனையும் காண்க
*2020 டோக்கியோ ஒலிம்பிக்

## மேற்கோள்கள்

## வெளி இணைப்புகள்
* ரவிக்குமார் தஹியா: டோக்யோ ஒலிம்பிக்கில் இந்தியாவுக்கு 2-வது வெள்ளி வென்ற மல்யுத்த வீரன் யார்?

பகுப்பு:இந்திய ஒலிம்பிக் வீரர்கள்

பகுப்பு:இந்திய ஒலிம்பிக் வீரர்கள்
பகுப்பு:இந்திய ஒலிம்பிக் குத்துச்சண்டை வீரர்கள்
பகுப்பு:அரியானா நபர்கள்
பகுப்பு:மற்போர் வீரர்கள்
காஞ்சிரப்பள்ளி

thumb|மதுர மீனாட்சி கோவில் ஊர்வலம்
**காஞ்சிரப்பள்ளி** (*Kanjirappally*) தென்னிந்திய மாநிலமான கேரளா மாநிலத்தின் கோட்டயம் மாவட்டத்திலுள்ள ஒரு நகரமாகும். இது மாவட்டத் தலைநகரிலிருந்து சுமார் 38 கி.மீ. (24 மைல்) தூரத்திலுள்ளது.

## பெயர்க் காரணம்
காஞ்சிரப்பள்ளி என்ற பெயர் இந்த இடங்களில் அதிகமாகக் காணப்படும் எட்டி (மலையாளம்: காஞ்சிர மரம்) மரத்திலிருந்து தோன்றியதாக நம்பப்படுகிறது.
## காலநிலை
கேரளாவின் அதிக மழைப்பொழியும் பகுதியாக இந்நகரம் உள்ளது. மேலும் கோடைக்காலத்திலும் அதிக மழையை பெறுகிறது. இந்தியாவில் சமமான மழைக்காடுகள் வகை காலநிலையை அனுபவிக்கும் மிகச் சில இடங்களில் இதுவும் ஒன்றாகும். சராசரி ஆண்டு மழை 4156 மிமீ ஆக இருக்கிறது.

## போக்குவரத்து
தேசிய நெடுஞ்சாலை (பழைய தே.நெ.எண் 220 கொல்லம் - தேனி இப்போது 83 ) காஞ்சிராப்பள்ளியை முக்கிய அருகிலுள்ள நகரங்களுடன் இணைக்கிறது. கோட்டயம் - குமுளி சாலை காஞ்சிராப்பள்ளியை முண்டக்காயம் போன்ற முக்கிய அருகிலுள்ள நகரங்களுடன் இணைக்கிறது. கோட்டயம் ( 38 கி.மீ. ), குட்டிக்கானம் ( 34 கி.மீ.), குமுளி ( 72 கி.மீ. ), பொன்குன்னம் ( 5 கி.மீ. )

அருகிலுள்ள கொச்சி பன்னாட்டு வானூர்தி நிலையம் நெடும்பாசேரியில் உள்ளது. அருகிலுள்ள தொடர் வண்டி நிலையம் கோட்டயம், சங்கனாச்சேரியில் உள்ளது. அருகிலுள்ள கேரள மாநிலச் சாலைப் போக்குவரத்துக் கழகப் பேருந்து நிலையம் பொன்குன்னத்தில் உள்ளது .

### சபரிகிரி பன்னாட்டு வானூர்தி நிலையம்
பத்தனம்திட்டா மாவட்டத்தின் எல்லையில் அமைந்துள்ள சபரிமலை பக்தர்களின் பயணத்தை எளிதாக்குவதாக எருமேலி மணிமாலையில் உள்ள ஹாரிசன் தோட்டங்களின் செருவள்ளி தோட்டத்தில் ம் ஒன்றை, கேரளாவின் 5வது பன்னாட்டு வானூர்தி நிலையமான சபரிகிரி பன்னாட்டு வானூர்தி நிலையத்தின் கட்டுமானத்தை 19 ஜூலை 2017 அன்றுஅறிவித்துள்ளது.

காஞ்சிரப்பள்ளி சட்டமன்றத் தொகுதி பத்தனம்திட்டா மக்களவைத் தொகுதியின் ஒரு பகுதியாகும்.

## பிரபலங்கள்
* அக்கம்மா செரியன்

## மேற்கோள்கள்

## வெளியிணைப்புகள்

* Kanjirappally Official Facebook
*Kanjirappally local news on kanjirappallyvarthkal.com 
*Kanjirappally local news on keralaonline.in
*Amal Jyothi College of Engineering
*St Antonys Public School and Junior College 
*Sreyas Public School and Junior College, Ponkunnam
*Weather In Kanjirappally

பகுப்பு:கோட்டயம் மாவட்டத்தில் உள்ள ஊர்களும் நகரங்களும்
பகுப்பு:Coordinates on Wikidata
சக்தி சௌந்தர்ராஜன்

**சக்தி சௌந்தர் ராஜன்** (*Shakti Soundar Rajan*) என்பவர் ஒரு இந்திய திரைப்பட இயக்குநர் ஆவார். இவர் முதன்மையாக தமிழகத் திரைப்படத்துறையில் பணியாற்றுகிறார்.

## தொழில்
2010 இல் வெளியான *[[நாணயம் (திரைப்படம்)|நாணயம்]]* திரைப்படத்தின் வழியாக இவர் இயக்கநராக அறிமுகமானார். நான்கு ஆண்டுகளுக்குப் பிறகு, 2014இல்  *[[நாய்கள் ஜாக்கிரதை]]* என்ற திரைப்படத்தை இயக்கினார். இது விமர்சகர்களிடமிருந்தும் பார்வையாளர்களிடமிருந்தும் நல்ல வர்வேற்பைப் பெற்றது. இந்த படத்திற்கு பிறகு, சக்தி தொழில் வாழ்கையில் ஒரு உயர்வைப் பெற்றார். *[[மிருதன் (திரைப்படம்)|மிருதன்]]* (2016) படத்தில் நடைபிண படத்தையும், *[[டிக் டிக் டிக் (2018 திரைப்படம்)|டிக் டிக் டிக்]]* (2018) இல் ஒரு விண்வெளிப் படத்தையும் தொடர்ந்து, சக்தி சௌந்தர் ராஜன் நாட்டின் முதல் நேரடி-அசைவூட்ட படத்தோடு  வந்தார். இவரது *[[டெடி]]* (2021)  இந்திய அசைவூட்ட நிறுவனத்தைப் பயன்படுத்தி ஒரு சிறப்பு அசைவூட்ட கதாபாத்திரத்தை வடிவமைத்த முதல் தமிழ் திரைப்படம் ஆகும். மேலும் ரஜினிகாந்தின் *[[கோச்சடையான் (திரைப்படம்)|கோச்சடையானுக்குப்]]* பிறகு, மோஷன்-கேப்சர் தொழில்நுட்பத்தைப் பயன்படுத்திய இரண்டாவது தமிழ் படம். என்ற பெருமையைப் பெற்றது.

## இயக்கும் பாணி
சக்தி சௌந்தர் ராஜன்  ஹாலிவுட் படங்களுடன் ஒப்பிடுகையில் தமிழ்த் திரைப்படங்களில் புதிய கருத்துருக்களை அறிமுகப்படுத்தியவர். இவரது இரண்டாவது படமான *நாய்கள் ஜாகிரதை* படமானது நாயை முக்கிய கதாநாயகனாகக் கொண்ட முதல் தமிழ்த் திரைப்படமாகும். இவரது மூன்றாவது படமான, *மிருதன்* தமிழ் மொழியில் நடைபிணங்களை அடிப்படையாகக் கொண்ட முதல் இந்தியப் படம். இவரது நான்காவது படமான, *டிக் டிக் டிக்*, இந்தியாவின் முதல் தமிழ் விண்வெளி படம் ஆகும். ராஜனின் அண்மைய படமான  *டெடி*, இந்திய அசைவூட்ட நிறுவனத்தைப் பயன்படுத்தி ஒரு சிறப்பு அசைவூட்ட கதாபாத்திரத்தை வடிவமைத்த முதல் தமிழ் திரைப்படம் மற்றும் ரஜினிகாந்தின் *[[கோச்சடையான் (திரைப்படம்)|கோச்சடையானுக்குப்]]* பிறகு, மோஷன்-கேப்சர் தொழில்நுட்பத்தைப் பயன்படுத்திய இரண்டாவது  தமிழ் படம் ஆகும்.

தனது முதல் இரண்டு படங்களுக்கு, ராஜன் இசையமைப்பாளர்கள் ஜேம்ஸ் வசந்தன் மற்றும் தரண் குமார் ஆகியோருடன் இணைந்து பணியாற்றினார். அதன் பிறகு இவர் தனது அடுத்தடுத்த படங்களுக்கு இசையமைப்பாளர் இமானுடன் பணிபுரிந்தார்.

## திரைப்படவியல்

## குறிப்புகள்

## வெளி இணைப்புகள்

*

பகுப்பு:1982 பிறப்புகள்
பகுப்பு:வாழும் மக்கள்
பகுப்பு:தமிழ்த் திரைப்பட இயக்குநர்கள்
ஜலேஷ்வர் மகதோ

**ஜலேஷ்வர் மகதோ** (*Jaleswar Mahato*) இந்தியாவின் ஜார்கண்ட் மாநிலத்தைச் சேர்ந்த அரசியல்வாதி ஆவார். இவர் 2000 முதல் 2009 வரை பாக்மாரா சட்டமன்றத் தொகுதியைப் பிரதிநிதித்துவப்படுத்தினார். இவர் ஐக்கிய ஜனதா தளம் கட்சியின் சட்டமன்ற உறுப்பினராக இத்தொகுதியை பிரதிநிதித்துவப்படுத்தினார். இவர் ஐக்கிய ஜனதா தளத்தின் ஜார்கண்ட் மாநிலத் தலைவராக இருந்தார். இவர் ஜார்க்கண்ட் மாநிலத்தின் அமைச்சராக இருந்த காலத்தில் முழு மாநிலத்திலும் உள்கட்டமைப்பு வசதிகள் மேம்படுத்தப்பட்டதாக அறியப்படுகிறது.  இவரது பதவிக்காலத்தில் அப்பழுக்கற்ற ஆளுமையாக அறியப்பட்டுள்ளார். இவர் பாக்மாராவில் இருந்த காலத்தில் செய்யப்பட்ட பல்வேறு உள்கட்டமைப்பு மேம்பாடுகளை இன்னும் காணலாம். இவர் பீகார் முதலமைச்சர் நிதிஷ் குமாருக்கு நெருக்கமான தலைவராக அறியப்படுகிறார். இவர் தனது கிரேட் ஜார்க்கண்ட் இயக்க ஆர்வலர் மறைந்த பினோத் பிஹாரி மகதோவின் மாணவராக தனது அரசியல் வாழ்க்கையைத் தொடங்கினார். தற்போது அவர் உள்ளூர் நிலக்கரி மாஃபியாவுக்கு எதிராக செயல்பட்டு வருகிறார்.

ஜலேஷ்வர் மகதோ 29 டிசம்பர் 2018 அன்று புதுதில்லியில் ராகுல் காந்தி முன்னிலையில் காங்கிரஸில் சேர்ந்தார்.

## மேற்கோள்கள்

பகுப்பு:வாழும் மக்கள்